title: "Ernst L\u00f6fstedt"
text: "Ernst M. H. L\u00f6fstedt (* 13. 12. 1893 \u00f6nj Kristianstad, \u2020 21. 10. 1978 \u00f6nj Uppsala) wus en wichtien uners\u00e4ker foon e nordfrasch spr\u00e4ke.\n\nLaawen \nL\u00f6fstedt wus tulaid 1893 \u00f6nj Sweeden \u00e4n \u00e5l \u00e5s stud\u00e4nt bai prof\u00e4sor E.A. Kock in Lund footede hi di ploon, d\u00e5t frasche foon da H\u00e5lie tu studiiren. \u00d6nj d\u00e5t iir 1921 ging hi dan eefter e H\u00e5li Lungnees \u00e4n schriiw 1922 deerouer en diploom\u00e5rbe. Deerbai hi r\u00fct, d\u00e5t da dial\u00e4kte foon da H\u00e5lie foole m\u00f6r \u00f6njgram wjarn \u00e5s da foon e f\u00e5\u00e5stewal. Deeram studiirde hi 1923 \u00e4n 1924 uk d\u00e5t dial\u00e4kt foon e Hoolme, wat ai s\u00fc wid foon e H\u00e5lie bai e k\u00fcste lait.\n\nHi m\u00e5\u00e5ged dan 1928 deerma san doktor ma e histoorisch l\u00fcdliir, weertu dan 1931 nuch en tweede biinj, \u00e5s hi wi m\u00f6r materjool soomled h\u00e4i. Aw e sid bai l\u00fcdhistoorische betr\u00e5chtinge \u00f6njth\u00fc\u00fclje sin b\u00f6ke uk foole etymoloogische ferhoonlinge, da uk for oudere da frasche dial\u00e4kte wichti san. L\u00e4\u00e4ser w\u00f6rd L\u00f6fstedt prof\u00e4sor \u00f6nj Uppsala, weer hi dan uk nuch m\u00f6r ouer frasche s\u00e5\u00e5ge publisiird.\n\nW\u00e4rke \n Ernst L\u00f6fstedt, Die nordfriesische Mundart des Dorfes Ockholm und der Halligen, I. Lund 1928.\n Ernst L\u00f6fstedt, Nordfriesische Dialektstudien. Lund/ Leipzig 1931. {As 2. biinj foon L\u00f6fstedt 1928}.\n Ernst L\u00f6fstedt, Beitr\u00e4ge zur nordseegermanischen und nordseegermanisch-nordischen Lexikographie. \u00d6nj: Niederdeutsche Mitteilungen 19-25\n Ernst L\u00f6fstedt,  Zum bestimmten Artikel in den inselnordfriesischen Mundarten von F\u00f6hr und Amrum, Almqvist & Wiksell 1964.\n\nLiteratuur \n H.T.J. Miedema, Paedwizers fan de Fryske filology, Ljouwert/Leeuwarden 1961. sid 247.\n Handbuch des Friesischen, T\u00fcbingen 2001, sid 23ff.\n \u00c5rhammar, N.R., Ernst L\u00f6fstedt, Leben und Werk [mit einer Bibliographie] Us Wurk 30 (1981), 79-100\n\nKiik uk deer \n Kort biografii \u00f6njt Riksarkivet, Sweeden\n\nL\u00f6fstedt\nL\u00f6fstedt"